t.A.T.u. (, ) ialah duo Rusia yang terdiri daripada Lena Katina dan Julia Volkova. Mereka ialah sebahagian daripada kumpulan muzik kanak-kanak Neposedy sebelum diuruskan oleh penerbit dan pengarah producer Ivan Shapovalov dan menyertai label rakaman Rusia Neformat. Album sulung t.A.T.u., "200 Po Vstrechnoy" (2001) merupakan kejayaan komersial di Eropah Timur, membawa kumpulan ini menandatangani kontrak bersama Interscope Records untuk mengeluarkan album berbahasa Inggeris sulung mereka, "&lt;a href="200%20km/h%20in%20the%20Wrong%20Lane"&gt;200 km/h in the Wrong Lane&lt;/a&gt;" (2002). Album ini menerima pensijilan platinum oleh IFPI untuk jualan satu juta di Eropah dan menjadi album pertama oleh kumpulan muzik asing untuk mencapai nombor satu di Jepun. Ia juga menerima pensijilan emas di Amerika Syarikat dan termasuk lagu hits antarabangsa "All the Things She Said" dan "Not Gonna Get Us". Duo tersebut mewakili Rusia di Pertandingan Lagu Eurovision 2003 dengan lagu "Ne Ver', Ne Boysia", memenangi tempat ketiga.